Qezaya Sirînî ya Kobanê de ciwanan bi çalakîyêk hêrişê dewleta tirkî yê serê Rojawanî û qerarê Amerîka yê vera PKKyî protesto kerdî.
Qezaya Sirînî ya pabesteyê Kantonê Kobanê de rayberîya Têgêrayîşê Ciwanan ê Şorişgêrî yê Sûrîye de bi eşkerayîyêka çapemenîye hêrişê dewleta tirkî ya îşxalkare û qerarê Amerîka yê vera serekanê têgêrayîşê azadîye  ameyî protestokerdene.
Ciwanan şerwanê QSDyî yê ke hemverê  artêşa tirkî û çeteyanê DAÎŞî de şer kenî silam kerdî û vat: ‘‘Îradeyê ma hêzê şarê ma yo û ma do bi nê îradeyî hemverê hêrişan de vinderê û cewab bidê îşxalkaran.''
Çalakwanan qerarê Amerîka rê zî hêrsê xo ard ziwan û vat ke ê nê qerarî nas nêkenê û waşt ke wa Amerîka qerarê xo  pey ser bianco.
